《瓶梅》
明代·谭元春

入瓶过十日，愁落幸开迟。
不借春风发，全无夜雨欺。
香来清净里，韵在寂寥时。
绝胜山中树，游人或未知。

作者简介：（1586—1637）明湖广竟陵人，字友夏。天启七年乡试第一。后赴京试，卒于旅店。善诗文，名重一时，与钟惺同为竟陵派创始者。论文强调性灵，反对摹古，追求幽深孤峭，所作亦流于僻奥冷涩。曾与钟惺共评选《唐诗归》、《古诗归》。自著有《岳归堂集》、《谭友夏合集》等。